Pielikums

Ventspils valstspilsētas pašvaldības

22.11.2024. rīkojumam Nr.1-29/468

**Svētku noformējuma konkursa**

**„Ziemassvētki 2024” nolikums**

**I. Vispārīgie jautājumi**

1. Nolūkā gādāt par Ventspils valstspilsētas pašvaldības (turpmāk – Pašvaldība) administratīvās teritorijas labiekārtošanu, veicināt pilsētas iedzīvotāju interesi piedalīties pilsētas sakopšanā un svētku organizēšanā, popularizējot mūsdienīgi estētiskas vides veidošanu Ventspils pilsētā, tiek organizēts svētku noformējuma konkurss „Ziemassvētki 2024” (turpmāk – Konkurss).
2. Šis nolikums nosaka kārtību, kādā tiek rīkots Konkurss un apbalvoti Konkursa laureāti.
3. Konkursa mērķi ir:

3.1. veicināt sabiedrības iesaistīšanos Ziemassvētku noskaņas radīšanā Ventspils pilsētā, vairojot radošas un oriģinālas izpausmes pilsētvidē;

3.2. ieinteresēt un motivēt ēku un citu objektu īpašniekus, valdītājus un apsaimniekotājus radīt Ventspilī Ziemassvētku noskaņu;

3.3. celt noformējuma māksliniecisko kvalitāti;

3.4. izteikt atzinību un pateicību par pilsētvidei nozīmīgu Ziemassvētku noformējumu radīšanu.

1. Konkursu rīko Pašvaldības iestāde “Ventspils domes administrācija” (turpmāk – Administrācija), Jūras ielā 36, Ventspilī, LV-3601 (turpmāk – Konkursa rīkotājs). Konkursa organizatorisko nodrošinājumu veic Administrācijas Arhitektūras un pilsētbūvniecības nodaļa (adrese: Jūras ielā 36, Ventspilī, LV-3601, tālrunis 63601162).
2. Konkurss tiek finansēts no Administrācijas budžeta līdzekļiem.

**II. Konkursa dalībnieki un nominācijas**

1. Konkursā var piedalīties juridiskas un fiziskas personas ar Ziemassvētkiem noformētiem skatlogiem, uzņēmumu, iestāžu, izglītības iestāžu, pirmsskolas izglītības iestāžu un dzīvojamo ēku fasādēm un priekšlaukumiem (turpmāk – Konkursa objekti).
2. Konkursa objekti tiek vērtēti šādās nominācijās:
	1. “Labākais skatlogu un/vai ieejas mezgla Ziemassvētku noformējums”;
	2. “Labākais publiskas ēkas Ziemassvētku noformējums” (izņemot šī nolikuma 7.3. apakšpunktā minētās izglītības iestāžu ēkas);
	3. “Labākais izglītības iestādes ēkas Ziemassvētku noformējums” (pirmsskolas izglītības iestādes, vispārējās izglītības iestādes, profesionālās ievirzes un interešu izglītības iestādes);
	4. “Labākais dzīvojamās ēkas Ziemassvētku noformējums”;
	5. “Skatītāju simpātija”.

**III. Konkursa vērtēšanas komisija**

1. Konkursa vērtēšanas komisijas (turpmāk – Vērtēšanas komisija) sastāvs:
	1. Vērtēšanas komisijas priekšsēdētājs: Aigo Gūtmanis, Pašvaldības domes priekšsēdētāja vietnieks;
	2. Vērtēšanas komisijas sekretāre ar balsstiesībām: Anda Mendriķe, Administrācijas Arhitektūras un pilsētbūvniecības nodaļas Pilsētas vides dizainere;
	3. Vērtēšanas komisijas locekļi:
		1. Edgars Puriņš, Pašvaldības iestādes “Ventspils Komunālā pārvalde” direktora vietnieks;
		2. Daiga Dzedone, Administrācijas Arhitektūras un pilsētbūvniecības nodaļas Pilsētas galvenā arhitekte;
		3. Inga Apmane, Administrācijas Arhitektūras un pilsētbūvniecības nodaļas Pilsētas galvenās arhitektes vietniece vēsturiskās pilsētvides jautājumos;
		4. Katrīna Diāna Apfelbauma, Administrācijas Arhitektūras un pilsētbūvniecības nodaļas Pilsētas ainavu arhitekte.
	4. Vērtēšanas komisijas neatkarīgie eksperti:
		1. Andris Norītis, mākslinieks;
		2. Dagnija Drungila, laikraksta „Ventas Balss” žurnāliste.
2. Vērtēšanas komisijas neatkarīgie eksperti slēdz līgumu ar Konkursa rīkotāju un vienlaicīgi ar līguma parakstīšanu paraksta apliecinājumu, ka nepārstāv Konkursa dalībnieku intereses, nav saistīti ar Konkursa dalībniekiem un neatrodas citādā interešu konflikta situācijā.

**IV. Konkursa norises kārtība**

1. Konkursa objektu dalībai Konkursā var pieteikt līdz 2024. gada 9. decembrim pulksten 12:00 vērtējamā Konkursa objekta pārstāvis vai jebkura cita fiziska vai juridiska persona, kas Ventspilī ir ievērojusi Ziemassvētkiem skaisti noformētu skatlogu, ēkas fasādi vai pagalmu, kas redzams no publiskās ārtelpas. Vērtēšanas komisijai ir tiesības vērtēt arī Konkursam nepieteiktus objektus, ja to izpildījums ir mākslinieciski augstvērtīgs un papildina pilsētas svētku noformējumu.
2. Pieteikums par Konkursa objektu iesniedzams rakstveidā Administrācijas Arhitektūras un pilsētbūvniecības nodaļā Jūras ielā 36, Ventspilī, vai zvanot pa tālruņa numuru 63601162, vai sūtot elektronisku vēstuli uz e-pasta adresi: apn@ventspils.lv vai dome@ventspils.lv.
3. Iesniedzot Konkursa pieteikumu, Konkursa objekta pieteicējs var iesniegt Konkursa objekta fotogrāfiju nominācijas “Skatītāju simpātija” noteikšanai (nolikuma 16. punkts). Ja fotogrāfija netiek iesniegta, Konkursa objekta fotogrāfiju nominācijas “Skatītāju simpātija” noteikšanai sagatavo Konkursa rīkotājs.
4. Konkursa objektu vērtēšana notiek laika posmā no 2024. gada 10. decembra līdz 2025. gada 1. janvārim.
5. Vērtēšanas komisijai, saņemot Konkursa objekta īpašnieka piekrišanu, ir tiesības fotografēt vai filmēt Konkursa objektus, kā arī, saņemot Konkursa objekta īpašnieka piekrišanu, iegūtos materiālus ievietot Pašvaldības oficiālajā tīmekļvietnē [www.ventspils.lv](http://www.ventspils.lv) nominācijas “Skatītāju simpātija” noteikšanai, kā arī izmantot Konkursa noslēguma pasākumā vai pilsētas mārketinga un reklāmas nolūkos.
6. Vērtēšanas komisijas locekļi vērtē Konkursa objektus apskatot tos dabā, nominācijās, kas minētas šī nolikuma 7.1. – 7.4. apakšpunktā.
7. Nominācija “Skatītāju simpātija” (nolikuma 7.5. apakšpunkts) tiek noteikta skatītāju balsojumā, kas norisinās no 2024. gada 13. decembra līdz 2025. gada 1. janvārim Pašvaldības oficiālajā tīmekļvietnē [www.ventspils.lv](http://www.ventspils.lv).
8. Lēmumu par uzvarētāju noteikšanu pieņem Pašvaldības izpilddirektors, izvērtējot Vērtēšanas komisijas ieteikumus.
9. Konkursa rīkotājs patur tiesības nenoteikt uzvarētāju kādā no šajā nolikumā paredzētajām nominācijām vai izmainīt tās, izvērtējot Vērtēšanas komisijas ieteikumus.
10. Konkursa rezultāti tiek paziņoti Pašvaldības oficiālajā tīmekļvietnē [www.ventspils.lv](http://www.ventspils.lv), ne vēlāk kā līdz 2025. gada 10. janvārim. Konkursa uzvarētājiem Konkursa rezultāti tiek paziņoti personīgi.

**V. Vērtēšanas kritēriji**

1. Vērtēšanas komisija vērtē Konkursa objektus pēc punktu skalas no 0 līdz 10, ņemot vērā šādus kritērijus:
	1. idejas, izpildījuma un pielietoto materiālu oriģinalitāte;
	2. noformējuma atbilstība iestādes vai uzņēmuma darbības veidam, vai dzīvojamās ēkas raksturam;
	3. noformējuma saderība ar vidi un arhitektūru;
	4. Konkursa objekta koptēla kvalitāte, ēkas fasādes un piegulošās teritorijas sakoptība.
2. Par labāko katrā no nominācijām Vērtēšanas komisija iesaka Konkursa objektu, kura noformējums novērtēts ar vislielāko Vērtēšanas komisijas locekļu kopējo punktu skaitu.

**VI. Konkursa uzvarētāju apbalvošana**

1. Katrs šī nolikuma 7.1. - 7.5. apakšpunktā minētās nominācijas uzvarētājs tiek apbalvots ar naudas balvu 300 EUR apmērā, piemērojot normatīvajos aktos noteiktos nodokļus.
2. Pašvaldības izpilddirektoram ir tiesības mainīt paredzētās naudas balvas lielumu un sadali Konkursa apstiprinātā budžeta ietvaros, izvērtējot Vērtēšanas komisijas ieteikumus.
3. Nolikuma 22. punktā noteiktā naudas balva netiek piešķirta Pašvaldības iestādēm (izņemot šī nolikuma 7.3. apakšpunktā minētajā nominācijā), Pašvaldības kapitālsabiedrībām un kapitālsabiedrībām, kurās Pašvaldības daļa pamatkapitālā ir vismaz 50%.

**VII. Konkursa dalībnieku personas datu apstrāde**

1. Konkursa dalībnieku personas dati tiek apstrādāti saskaņā ar Vispārīgās datu aizsardzības regulas un Latvijas Republikas normatīvo aktu, kas regulē fizisko personu datu apstrādi un aizsardzību, prasībām.
2. Konkursa ietvaros tiek apstrādāti šādi Konkursa dalībnieku personas dati:

26.1. Konkursa pieteikumā norādītie personas dati;

26.2. Konkursa uzvarētāju apbalvošanas laikā uzņemtās fotogrāfijas ar Konkursa dalībniekiem, kuras tiek izvietotas interneta vietnēs, presē un citos masu informācijas līdzekļos, Pašvaldības informatīvajos izdevumos, sociālo tīklu profilos (turpmāk – publicitātes materiāli).

1. Konkursa pieteikumā norādītie Konkursa dalībnieku personas dati nepieciešami Konkursa uzvarētāju noteikšanai.
2. Fotogrāfiju izvietošana publicitātes materiālos nepieciešama, lai popularizētu Konkursu un godinātu personas, kas veikušas ieguldījumu sakārtotas vides radīšanā Ventspils pilsētā.
3. Personas datu apstrādes tiesiskais pamats – datu subjekta (Konkursa dalībnieka) piekrišana, iesniedzot Konkursa pieteikumu.

30. Ja Konkursa dalībnieku Konkursam ir pieteikusi Vērtēšanas komisija vai cita fiziska vai juridiska persona, pirms Konkursa dalībnieka personas datu apstrādes tiek saņemta pieteiktā Konkursa dalībnieka piekrišana dalībai Konkursā. Piekrītot dalībai Konkursā, uzskatāms, ka Konkursa dalībnieks ir sniedzis piekrišanu savu personas datu apstrādei.

1. Konkursa dalībniekam ir tiesības iebilst pret viņa fotogrāfiju izvietošanu publicitātes materiālos. Ja Konkursa dalībnieks izsaka iebildumu pret fotogrāfijas, kurā viņš redzams, izvietošanu publicitātes materiālos, Konkursa rīkotājs neizmanto vai izņem no publicitātes materiāliem fotogrāfiju ar konkrēto Konkursa dalībnieku.

**VIII. Noslēguma jautājums**

Jautājumi, kuri saistīti ar Konkursu, precizējami Administrācijas Arhitektūras un pilsētbūvniecības nodaļā, sazinoties ar Pilsētas vides dizaineri Andu Mendriķi (tālr. 63601138, e-pasta adrese – anda.mendrike@ventspils.lv).

Ventspils valstspilsētas pašvaldības

domes priekšsēdētājs            J.Vītoliņš

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

M.Bože

A.Mendriķe, 63601138

anda.mendrike@ventspils.lv